Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
YK:n turvallisuusneuvosto moitti ankarasti Netanjahun lausuntoa, -
että Golanin kukkulat pysyvät ikuisesti Israelin hallinnassa.
Taistelut Syyrian Aleppossa ovat kiihtyneet.
Kuluneen vuorokauden aikana -
ainakin 30 ihmisen kerrotaan kuolleen, joukossa kahdeksan lasta.
Turkki aikoo ryhtyä uusiin sotilas- toimiin Isisiä vastaan Syyriassa, -
kun Etelä-Turkin asutuksiin tehtiin 46 tykistö- ja raketti-iskua.
Väkivallan aalto, jonka pääministeri Netanjahu sanoi hieman laantuneen, -
ei ole loppunut kokonaan.
Satunnaiset iskut piinaavat Israelia edelleen.
Qalandian rajanylityspaikalla -
Ramallahin ja Jerusalemin välisellä päätiellä -
sattui tänä aamuna yksi tapaus.
Kaksi puukoin varustautunutta palestiinalaista, mies ja nainen, -
lähestyivät paikalla partioineita rajapoliiseja ja vartijoita.
Poliisin tiedottaja Rosenfeld kertoi TV7:lle, että paikalla olleet poliisit -
pyysivät useamman kerran epäiltyjä pysähtymään.
Hyökkääjien silti jatkaessa vauhdilla, puukot näkyvästi käsissään, -
kohti Israelin joukkoja, poliisit ampuivat molempia terroristeja, -
Rosenfeld kertoi.
Kyse on ensimmäisestä tietoon tulleesta tapauksesta -
juutalaisen pääsiäisen aikaan, -
jolloin jännitys usein kiristyy Israelin ja palestiinalaisten välillä.
Pääsiäisenä juutalaiset suuntaavat sankoin joukoin -
Jerusalemin Vanhankaupungin Länsimuurille ja Temppelivuorelle, -
jossa raamatulliset temppelit muinoin sijaitsivat.
Vain muslimit saavat rukoilla Temppelivuorella, -
jota he kutsuvat Haram al-Sharifiksi. Siellä sijaitsee al-Aksan moskeija.
Muslimit eivät suostu jakamaan aluetta muiden uskontojen kanssa, -
vaikka tosiasiassa kyse on juutalaisuuden pyhimmästä paikasta.
Pääministeri Netanjahu yrittää estää levottomuudet Temppelivuorella.
Hän on luvannut säilyttää "status quon" alueella.
Se on latinaa ja merkitsee "tilannetta ennen sotaa".
Jordanialle annettiin vuoden 1994 rauhansopimuksen myötä -
osittainen hallintavalta ja valvojan rooli Temppelivuorella.
Monet juutalaiset ovat kuitenkin säännöllisesti vaatineet -
muutosta status quoon -
ja juutalaisille oikeutta rukoilla pyhimmällä paikallaan.
Eilen sattui kahakoita muslimien ja Israelin turvavoimien välillä, -
kun poliisi vei alueelta pois juutalaisia rukoilijoita, -
jotka olivat rikkoneet sovittuja sääntöjä.
Poliisin mukaan tilanne kiristyi, -
kun jotkut juutalaiset näyttivät aikovan rukoilla, -
jolloin muslimit hyökkäsivät näiden kimppuun.
Poliisi vastasi joukkojenhallintakeinoin ja sai tilanteen rauhoittumaan.
YK:n turvallisuusneuvosto -
kokoontui eilen illalla erityisistuntoon pääministeri Netanjahun julistettua, -
että Golanin kukkulat pysyvät ikuisesti Israelin hallinnassa.
Neuvoston jäsenet ilmaisivat syvän huolensa Israelin Golan-lausunnosta -
ja painottivat, että Golan on miehitettyä Syyrian aluetta.
Turvallisuusneuvosto ilmoitti: "Israelin päätös -
ottaa Golan hallintoalueekseen on mitätön -
eikä sillä ole kansainvälistä lainvoimaisuutta."
Turvallisuusneuvosto ilmaisee syvän huolensa -
Israelin äskeisestä, Golania koskevasta lausunnosta ja korostaa, -
että Golanin asema pysyy muuttumattomana.
Neuvosto muistuttaa: päätöslauselmassa 497 todettiin, -
että Israelin päätös ottaa miehitetty Syyrian Golan hallintoalueekseen -
oli mitätön eikä sillä ollut kansainvälistä lainvoimaisuutta.
Lisäksi neuvosto vaatii osapuolia -
noudattamaan vuoden 1974 tulitaukosopimusta.
Turvallisuusneuvosto toistaa, -
että kattava ja kestävä rauha Lähi- itään saavutetaan neuvottelemalla.
Israelin ulkoministeriön tiedottaja Nahshon sanoi TV7:lle, -
että turvallisuusneuvosto ei ota huomioon Syyrian todellisuutta.
"Mille Syyriassa toimivalle terrorijärjestölle -
turvallisuusneuvosto olettaa Israelin luovuttavan hallintavaltansa?"-
Nahshon kysyi ja huomautti: "Kun otetaan huomioon, -
että Syyriassa riehuu sota, -
ja Israel on saanut vakautettua Golanin kuluneen 50 vuoden aikana, -
on kohtuutonta vaatia Israelia luopumaan Golanin hallinnasta."
Sitten Geneveen: Syyrian hallitus on käynyt neuvotteluja -
YK-lähettiläs Staffan de Misturan kanssa.
Hallituksen mukaan tapaaminen oli erittäin hyödyllinen ja rakentava, -
vaikka Syyrian oppositio olikin poistunut jo aiemmin paikalta.
Tätä neuvottelukierrosta -
voi luonnehtia hyödylliseksi ja rakentavaksi.
Kaksi viikkoa sitten alkaneet rauhanneuvottelut -
vaikuttivat lähes tuhoon tuomituilta, -
kun viime viikon ilmaiskuissa kapinallisalueilla kuoli 40 ihmistä.
Geneven neuvotteluilla pyritään lopettamaan sota, -
jossa on kuollut yli 500 000 ihmistä.
Sota on synnyttänyt pakolaiskriisin ja mahdollistanut sen, -
että äärimuslimiryhmät ovat saaneet vallattua laajoja alueita.
Neuvotteluissa eripuraa aiheuttaa se, -
että Syyrian hallinto ajaa laajennettua hallitusta ratkaisuksi konfliktille.
Aseellinen oppositio taas hylkää tämän ajatuksen -
ja vaatii presidentti Assadin syrjäyttämistä.
Taistelut Syyrian Aleppossa ovat kiihtyneet.
Kuluneen vuorokauden aikana -
30 ihmisen kerrotaan kuolleen, joukossa 8 lasta.
Syyrian pääneuvottelija syytti, että "terrorismia rahoittavat valtiot" -
ovat vastuussa tilanteen huononemisesta.
Hän syytti tilanteen kiristymisestä näiden tahojen intressejä.
Syytökset kohdistuivat -
Saudi-Arabiaan, Turkkiin ja muihin presidentti Assadin sunnivihollisiin.
Olemme huomioineet herra Misturan ja hänen tiiminsä ymmärtäväisyyden.
Olemme ilmaisseet huolemme terrorismia rahoittavien valtioiden -
sekä niille työskentelevien terrorijärjestöjen pyrkimyksistä.
Nämä tahot yrittävät horjuttaa poliittista ratkaisua -
rikkomalla tulitaukoa terroriteoin.
Niiden takia -
lukemattomat viattomat ovat saaneet surmansa eri puolilla Syyriaa.
Turkki aikoo ryhtyä -
uusiin sotilaallisiin toimiin Isisiä vastaan Syyriassa, -
Isisin tehtyä Syyriassa hallitsemaltaan alueelta -
46 tykistö- ja raketti-iskua Etelä-Turkin Kilisin kaupunkiin.
Seisomme Kilisin asukkaiden rinnalla kaikin mahdollisin keinoin.
Isis on tehnyt Kilisiin, jolla on 11 km:n raja Syyrian kanssa, -
46 raketti-iskua tammikuusta lähtien.
17 ihmistä, mukana 10 Turkin kansalaista, on kuollut näissä iskuissa.
Lisäksi 61 on haavoittunut.
Ilmaisen osanottoni omille kansalaisillemme -
sekä syyrialaisveljillemme, jotka ovat menehtyneet näissä iskuissa.
Kilis sijaitsee Syyrian rajalla, jonka takana on Isisin hallitsema alue.
Kilisissä arvioidaan asuvan 110 000 Syyrian pakolaista.
Kymmeniä ihmisiä on kuollut raketti- iskuissa, joita Isis on tehnyt Kilisiin.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman